NaiveNeuron/SloPal huggingface dataset:
Kondrót, Maroš, poslanec NR SR (2012-06-27):
Ďakujem pekne, pani podpredsedníčka. Vážený pán minister, vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma uznesením č. 31 určil za spravodajcu k vládnemu návrhu zákona o regulácii v sieťových odvetviach (tlač 67). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o jeho súlade s Ústavou Slovenskej republiky a ostatnými všeobecne záväznými právnymi predpismi, ako i medzinárodnými zmluvami, ktorými je Slovenská republika viazaná, o tom, že predkladaný návrh bude mať dopad na rozpočet verejnej správy, pozitívny vplyv na podnikateľské prostredie, nebude mať vplyv na hospodárenie obyvateľstva ani vplyv na zamestnanosť a životné prostredie a bude mať pozitívny vplyv na informatizáciu spoločnosti. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 1. júna 2012 č. 73 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem výbor pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní, v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, otvorte, prosím, všeobecnú rozpravu.
Paška, Pavol, predseda NR SR (2012-07-24):
Hlasujeme. (Hlasovanie.) 144 prítomných, 142 bolo za, 1 sa zdržal, 1 nehlasoval. Návrh sme pridelili výborom a určili sme lehoty na jeho prerokovanie. Pani poslankyňa Košútová uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší . Je to tlač 138.
J. Jasovský, poslanec: (2002-04-10):
Tu budem vyčítať pánovi predkladateľovi, že vedel dobre, že sme mali záujem spolupracovať na príprave tohto zákona, bol pripravený pán poslanec Delinga s tým, že bude aj on dávať svoje stanovisko, a teda prezentovať naše názory. Bohužiaľ, nestalo sa tak, z mne neznámych dôvodov. Ale chcem sa ešte aj opýtať pána poslanca, o čo vlastne bojujú tí naši výrobcovia. O miesto v architektonicky biednych stavbách? Prečo bojujú o miesto, ktoré je v obchode, tu na našom území, na území Slovenska, miesto, ktoré je v nejakom obchodnom prostredí, ktoré je mimoriadne slabo stvárnené? Sú to skutočne len zmontované búdy na našom území a naši výrobcovia bojujú o to, aby to miesto tam dostali. A nesúhlasím tiež ani s tým názorom, že ideme do obchodného reťazca a do supermarketu na to, aby sme kúpili to, čo potrebujeme. Preboha, ak hovoril pán poslanec Tatár o Amerike, tak treba povedať aj to, že existujú celé vedné odbory na to, ako primať zákazníka, aby tovar kúpil. To je otázka akcií, taktík, špekulácií, umiestnenia tovaru hore na polici, dole na polici, vpredu na polici, vzadu na polici, to je celá taktika na to, aby človek minul tie peniaze. V tom to je.
Hrušovský, Pavol, podpredseda NR SR (2010-09-08):
Panie poslankyne, páni poslanci, konštatujem, že Národná rada Slovenskej republiky v tajnom hlasovaní neodvolala Richarda Sulíka z funkcie predsedu Národnej rady Slovenskej republiky . Týmto vyhlasujem 6. schôdzu za skončenú, na ktorej vám ďakujem za aktívnu účasť na rokovaní. A chcem vás informovať, že zajtra ráno o 9.00 hodine budeme pokračovať v prerušenom rokovaní 5. schôdze Národnej rady Slovenskej republiky prerokovávaním bodov programu tak, ako boli schválené do programu 5. schôdze Národnej rady Slovenskej republiky. Prajem vám príjemný zvyšok dňa. Dovidenia zajtra ráno. (Rokovanie 6. schôdze NR SR sa skončilo o 18.59 hodine.)
Gašpar, Tibor, poslanec NR SR (2024-02-08):
Ďalej hlasujeme o bode 24 pozmeňujúceho návrhu poslanca Galka.
Lazár, Ladislav, poslanec NR SR (2011-07-07):
Ďakujem pekne, pán podpredseda. Ja by som reagoval na pána kolegu Ondruša, on tam v podstate spomenul takisto, že celý ten legislatívny proces je pomerne zvláštny. My sme tu už spomínali, že je tam cez tisíc pripomienok, ale to nie je jediná zvláštnosť, ktorá sa v tomto procese objavuje. Treba povedať, že politicky je veľmi asi nevhodné a zvláštne, ak najväčším presadzovateľom a pretláčateľom tohto zákona je poslanec, ktorého manželka spoluvlastnila nemocnicu v Košiciach, ak je poslanec, ktorého asistent, myslím tým poslanecký asistent, vlastní lekáreň v areáli centra, ktorého bol poslanec predseda predstavenstva, a takisto samozrejme politicky veľmi, veľmi asi nevhodné, ak takýto poslanec sám sebe pridelí spravodajcovanie k tomuto zákonu, aby mohol vstupovať do rozpravy. Ja verím, že tento zákon bude prepracovaný, dopracovaný tak, aby slúžil obyvateľom tejto republiky, a nie iným záujmovým skupinám. Ďakujem pekne. (Potlesk.)
B. Bugár, podpredseda NR SR: (2003-09-10):
(Prerušenie rokovania o 11.59 hodine.) (Pokračovanie v rokovaní o 14.13 hodine.)
Zajac, Pavol, poslanec NR SR (2013-09-12):
Ďakujem, pán kolega, za vašu faktickú poznámku. Naozaj ešte raz chcem povedať, vo svojom vystúpení možnože som to málo zdôraznil, naozaj štát, SPP, tým, že kúpi tieto akcie, daruje finančnej skupine J&T a českému majiteľovi 40 miliónov ročne, možno aj viac. Nechcem to tu rozoberať. Ale v ziskových dcérskych spoločnostiach, to je to, čo som možno málo zvýraznil, a vy ste to pripomenuli, ďakujem, tam, kde vytvárajú tieto podniky veľký zisk, tak im ten podiel zostane. Ale v stratovom SPP, ktorý robí stratu 80 miliónov, tam to od nich kúpime. To znamená, rovno im tie milióny darujeme. Ďakujem.
Glváč, Martin, podpredseda NR SR (2017-12-21):
Za poslanecký klub SME RODINA – pán poslanec Kollár, nech sa páči.
Pellegrini, Peter, predseda NR SR (2024-02-08):
Pán kolega. Pani poslankyňa Hanuliaková.
Grendel, Gábor, podpredseda NR SR (2021-11-11):
Je to siedmy pozmeňujúci návrh, ktorý je označený číslom 9, ale ešte vás poprosím o chvíľku strpenia.
Hrnčiar, Andrej, podpredseda NR SR (2017-12-01):
Takže otváram všeobecnú rozpravu. Do rozpravy som dostal jeden, dva, tri, štyri, päť, šesť, sedem písomných prihlášok. Za klub OĽANO pán poslanec Marek Krajčí, za SaS pani poslankyňa Jana Cigániková a potom sú prihlásení Miroslav Beblavý, Jozef Mihál, Tibor Bastrnák, Natália Grausová, Igor Matovič.
Grendel, Gábor, podpredseda NR SR (2023-03-15):
S faktickou poznámkou ešte pán poslanec Martin Beluský.
Pollák, Peter, poslanec NR SR (2024-01-09):
Ďakujem veľmi pekne za slovo, pán predsedajúci. Ďakujem ti, Anežka, za tvoju rozpravu. Bol to jeden faktografický príspevok a chcem ti povedať, že som na teba naozaj veľmi hrdý, že si vieš pripraviť takýto príspevok, predniesť ho pred kecpultom, na rozdiel od koaličných poslancov, ktorí nevedia povedať ani dve súvislé vety. A súhlasím s tebou vo všetkom. Dôvod pre využitie skráteného konania má byť ochrana ľudských práv a toto argumentujú napriek tomu, že sa ľudské práva porušuje, poruš... porušia práve presadením tohto zákona. Ako dôvod pre zrušenie špeciálnej prokuratúry uvádzajú, že úrad zlyhal na plnej čiare a je nenapraviteľný. Napriek tomu má tento úrad úspešnosť cez 90 % a od roku 2020 vyšetruje každý trestný čin bez ohľadu na to, či ho spáchal nejaký politik, alebo obyčajný človek. A dnes tu máme vyše 40 právoplatne odsúdených a 130 súdených a vyšetrovaných ľudí napojených práve na politikov. Dôvod pre znižovanie trestných sadzieb za korupciu je podľa nich menej trestných činov, aj keď opak je pravdou a pri menších sadzbách sa počet trestných činov len zvýši. A presadenie návrhu odôvodňujú potrebou vyriešiť nezrovnalosti v rámci porušení povinností vyplývajúcich z práva Európskej únie napriek tomu, že práve Európska únia hovorí, aby sme i tieto zmeny zastavili, pretože sú ohrozením právneho štátu. To je tá nová politická kultúra. Anežka, som naozaj na teba hrdý a toto je obraz modernej rómskej ženy. Ďakujem ti, Anežka. (Potlesk.)
Pellegrini, Peter, predseda NR SR (2023-12-20):
Prezentujme sa a hlasujme o treťom návrhu pána poslanca Matoviča. (Hlasovanie.) Prítomných 79, proti 79. Ani tento návrh sme neschválili.
Baránik, Alojz, poslanec NR SR (2019-04-03):
Ďakujem. Martin, ja som chcel hovoriť aj o nejakých takých odbornejších veciach viacej, ale si ma tak trochu vyzval k tomu, tak ja by som si dovolil povedať nasledujúce: Ja samozrejme verím v to, že ty veríš, a ja ťa poznám ako slušného človeka s názormi, ktoré občas sú iné, ako mám ja, ale v zásade úplne slušného. Avšak dovolím si pripomenúť, že podobné rečí, ako si tu ty teraz viedol, viedol aj ten jeden veľmi nadaný výnimočný pán, ktorý sem doviedol spolu s inými túto vládu, ktorý potom, potom sa rozhodol ísť s touto gangsterskou koalíciou a ktorého ľudia potom sa pridali k tej gangsterskej koalícii výmenou za všelijaké ministerské a iné posty. A podotýkam, že súčasťou tej, tejto skupiny, ktorá dopomohla k tomu, že tu máme túto gangsterskú koalíciu, je aj váš člen tejto, tejto vašej skupiny, ktorý potom zistil, že, jaj, pardon, toto bolo nejak inak. Ale napriek tomu, že má ekonomické vzdelanie, tak musel vedieť, že tam určité veci nesedia, tak napriek tomu teda, že mal ekonomické vzdelanie, tak si akosi nevšimol, že tam určité veci nesedia. Čiže ja tebe osobne verím, ale, bohužiaľ, história nás učí, že musíme byť veľmi opatrní a že ľudia s peniazmi v tejto krajine, častokrát ich majú za pochybných okolností a že majú pochybné záujmy.
I. Mikloš, podpredseda vlády a minister financií SR: (2004-01-22):
Verejnoprávna inštitúcia ako samostatné právnické osoby a subjekty vlastníckeho práva vznikali v Slovenskej republike od roku 1991. Po svojom vzniku naďalej spravovali majetok vo vlastníctve Slovenskej republiky a súčasne nadobúdali majetok do svojho vlastníctva. Niektoré verejnoprávne inštitúcie, napríklad verejné vysoké školy, umelecké fondy a od 1. januára 2004 aj Slovenský rozhlas, sa stali vlastníkmi majetku štátu, ktorý spravovali. Generálna právna úprava v oblasti nakladania s majetkom verejnoprávnych inštitúcií nie je doteraz v našom právnom poriadku obsiahnutá. Len čiastočne je táto problematika riešená v zákonoch, ktorými boli verejnoprávne inštitúcie zriadené. Keďže ide o majetok nadobudnutý z verejných zdrojov, v záujme jeho ochrany je potrebné legislatívne upraviť základné pravidlá nakladania s ním. Predložený návrh zákona obsahuje základné pravidlá nakladania s majetkom verejnoprávnej inštitúcie. Pritom sa navrhuje, aby tieto základné a všeobecné pravidlá platili len vtedy, ak osobitný zákon, ktorým boli verejnoprávne inštitúcie zriadené, neustanovuje inak. Návrh zákona upravuje postupy nakladania s nepotrebným majetkom, ako aj s majetkom, ktorý verejnoprávna inštitúcia dočasne nepotrebuje na plnenie svojich úloh. V záujme hospodárneho a transparentného konania návrh zákona ukladá verejnoprávnej inštitúcii realizovať nepotrebný majetok formou obchodnej súťaže. Verejnoprávna inštitúcia je oprávnená uzavrieť kúpnu zmluvu so subjektom, ktorý vo svojom návrhu ponúkol najvyššiu cenu. Majetok, ktorý verejnoprávna inštitúcia dočasne nepotrebuje na plnenie svojich úloh, môže prenechať do nájmu alebo výpožičky. V prípade nájmu návrh zákona ukladá verejnoprávnej inštitúcii povinnosť dohodnúť trhové nájomné. Osobitne sú upravené niektoré spôsoby nakladania s pohľadávkami vo vlastníctve verejnoprávnej inštitúcie podľa Občianskeho zákonníka s odchýlkami ustanovenými v tomto zákone. Návrh zákona splnomocňuje prokurátora podať návrh na určenie neplatnosti prevodu vlastníctva majetku verejnoprávnej inštitúcie, ak pri jeho prevode boli porušené ustanovenia tohto zákona. V rámci boja proti korupcii návrh zákona vymedzuje okruh fyzických a právnických osôb, ktoré nemôžu nadobúdať majetok verejnoprávnej inštitúcie. Vážené panie poslankyne, vážení páni poslanci, prijatím predloženého vládneho návrhu zákona sa legislatívne upraví nakladanie s majetkom vo vlastníctve verejnoprávnych inštitúcií, preto vás žiadam o podporu tohto zákona. Ďakujem pekne.
Laššáková, Jana, podpredsedníčka NR SR (2012-08-01):
Ďalej v rozprave vystúpi pán poslanec Hudacký. Nech sa páči, máte slovo, pán predseda výboru.
Šeliga, Juraj, podpredseda NR SR (2020-09-18):
Ďakujem. Pán poslanec Dostál.
Galek, Karol, poslanec NR SR (2018-10-22):
Ďakujem veľmi pekne. Takže návrh zákona, ktorý predkladáme, sa venuje tepelnej energetike. Predkladáme ho na rokovanie Národnej rady už po niekoľkýkrát. Cieľom tohto návrhu zákona je, aby si žiadatelia o stavebné povolenie, napríklad spoločenstvá vlastníkov bytov a nebytových priestorov v bytovom dome mohli zvoliť výhodné dodávky tepla a aby im nemohla byť znemožnená výstavba vlastnej kotolne v bytovom dome. Návrhom zákona sa aj s prihliadnutím na stanovisko Európskeho komisára pre energetiku upravuje vydávanie záväzného stanoviska obce pri výstavbe novej sústavy tepelných zariadení tak, aby sa ustanovenia zákona č. 657/2004 Z. z. o tepelnej energetike v znení neskorších predpisov, ktoré sa týkajú práve zdroju tepla s inštalovaným výkonom nad 10 MW, vzťahovali na zdroje tepla s nižším výkonom len primerane. Zároveň sa zo zákona vypúšťajú ustanovenia, podľa ktorých má pri výstavbe sústavy tepelných zariadení na vymedzenom území dodávateľ tepla v konaní podľa stavebného zákona postavenie dotknutého orgánu, ktorého stanovisko je záväzné. Takto nastavené podmienky nielenže odporujú predstavám predkladateľov tohto návrhu zákona o ekonomike založenej na liberálnych princípoch, ale bezpochyby odporujú aj dobrým mravom. V slobodnej spoločnosti a právnom štáte je absurdné, aby akýkoľvek ekonomický subjekt svojím stanoviskom mohol vetovať vznik vlastnej kotolne, alebo pardon, vlastnej konkurencie. Predložený návrh zákona nezakladá žiadne vplyvy na rozpočet verejnej správy, na životné prostredie, ani na informatizáciu spoločnosti. Návrh zákona má pozitívne sociálne vplyvy, kde sa venuje hospodáreniu obyvateľstva a pozitívne vplyvy aj negatívne vplyvy na podnikateľské prostredie. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými predpismi Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná, ako i s právom Európskej únie. Ďakujem.
Danko, Andrej, podpredseda NR SR (2024-04-30):
Poslankyňa Matejičková.
Taraba, Tomáš, poslanec NR SR (2021-09-21):
Ďakujem, dámy a páni, prekvapilo ma, že zriadenie novej teda inštitúcie, ktorá má hodnotiť investície do zdravotníctva, že toto považujete za jeden, teda ako bolo uvedené, z kľúčových reformných bodov tejto vlády, pretože, teda v oblasti zdravotníctva, pretože podľa mňa sa tu otvárate viacerým problémom. Po prvé skúste mi vysvetliť, prečo každý jeden rezort by teraz nemal prísť s tým, že chce separátnu inštitúciu, ktorá bude hodnotiť investície v ich rezortoch. Teraz príde čo, ministerstvo školstva, ktoré povie, že veď technológie sú tak pokročilé, digitalizácia je tak pokročilá, že aj oni chcú mať vlastnú inštitúciu, ktorá to bude hodnotiť? Poľnohospodári povedia, že oni majú potrebu teraz vyhodnocovať najnovšie technológie v oblasti hnojív, zriaďme inštitúciu? To znamená, že vy teraz zriaďujete, vy ste v tej lepšej fáze, že idú sa kupovať zrejme nové autá, ľudia, telefóny, budovy, ide sa hovoriť, aký je toho účinok. Ale ja by som vám dal jeden príklad, aby sme trošku boli pri zemi. Viete, že pri Bratislave sa stavia diaľnica, ktorá bola tiež, keď sa zadávala zákazka, bola, bola hodnotená Útvarom hodnoty za peniaze, a nikto si nevšimol, že tú diaľnicu zabudli napojiť, ten obchvat zabudli napojiť na hlavnú diaľnicu. To znamená, že oni urobili najdrahší obchvat hlavného mesta v Európe, ktorý v podstate nikto nebude využívať, iba ten, kto vyslovene pôjde do, do Rakúska bude obchádzať, bude obchádzať hlavné mesto takto. Nikto si to nevšimol, to znamená, že vy sa vystavujete riziku, že síce áno, poviete, čo všetko tento inštitút má vám dávať, akú hodnotu, ale jednoducho, jednoducho to neviete garantovať, že sa to stane. To znamená, v tejto fáze len ide o bujnenie štátnej aparátu.
Petrík, Simona, poslankyňa NR SR (2018-02-13):
Ďakujem pekne, pán predsedajúci. V rozprave vystúpil jeden pán poslanec a dve panie poslankyne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hanuliaková, Jana, poslankyňa NR SR (2023-11-23):
44. Ďakujem za slovo. Vážený pán minister Eštok, sme tu síce krátko, ale jediný pocit, ktorý zatiaľ mám, je ten, že ste stratili akúkoľvek citlivosť a úctu ako k tomuto miestu, tak politike celkovo. Mňa nesmierne mrzí, kam to Slovensko politicky dopracovalo, čo tu dnes od vás počúvame. Hovoríte o politickej kultúre, ale jediné, čo zatiaľ vidíme, je rovnaká, ak nie horšia politika, ako tomu bolo pred rokom 2020. Robíte to aj rovnako zle, ako pán Matovič, ktorého kritizujete. Neviem, či sa ešte vôbec dá niečo očakávať od ľudí, ktorí takto zle začali. Vy nie ste nepopísané listy, ako sa snažíte tváriť. My sme išli do politiky skutočne slúžiť a pracovať pre ľudí. Budeme robiť všetko pre to, aby sme upozorňovali na neprávosti vždy odborne a slušne. Tak ako je tomu aj dnes. Ľudia na Slovensku si už konečne zaslúžia vidieť inú, novú politiku aj politickú kultúru. Ďakujem. (Potlesk.)
Kuffa, Štefan, poslanec NR SR (2012-09-25):
Dobrý podvečer. Vážená pani podpredsedníčka, predsedajúca, milí kolegovia, kolegyne, to sú večery, ktoré milujem, tu už je naozaj taká komorná atmosféra stále na večer. Ale v úvode dovolím si povedať tuná, a keď to prijme tá Lucia, kolegynka, tak budem rád. Nemusí sa za to hanbiť, že má strednú školu. Stredná škola alebo škola, alebo vzdelanie ako také nemusí hovoriť o kvalitách človeka a o schopnostiach. Určite... (Reakcia poslankyne.)
Grendel, Gábor, podpredseda NR SR (2021-12-03):
Pán poslanec Cmorej.
P. Csáky, poslanec: (2008-09-11):
Pán minister, ale keď už sme tak otvorene schopní hovoriť o tejto téme, chcem povedať jednu vec. Na začiatku tohto videoklipu je veľmi nevkusný útok na Hedvigu M. Myslím si, že v tejto veci sa stali tiež niektoré chyby a niektoré chyby aj štátnych orgánov mohli vyvolať dojem, že toto si tiež môžu dovoliť k tým, ktorých ste odsúdili aj vy. Myslím si, že je tu čas na to, aby sme tie chyby trošku tak napravili. Najväčšia chyba je, že sa vedie proces proti Hedvige M. Pán minister, moja doplňujúca otázka: Kedy bude zrušený proces proti Hedvige M.? Ďakujem.
Hrušovský, Pavol, predseda NR SR (2011-12-13):
Prezentujme sa a hlasujme o návrhu s vyslovením súhlasu prerokovať zákon v skrátenom legislatívnom konaní. (Hlasovanie.) 106 prítomných, 106 za návrh. Národná rada Slovenskej republiky s návrhom vyslovila súhlas. Poprosím teraz pána ministra, pardon, pána predsedu. Ospravedlňujem sa. Poprosím teraz pána poslanca Kvasničku, ktorého poveril gestorský výbor pre zdravotníctvo, aby ako jeden z navrhovateľov Národnej rade predložil, uviedol a odôvodnil návrh zákona, ktorý výbor predložil na rokovanie Národnej rade. Nech sa páči, pán poslanec Kvasnička.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 133 poslancov, za 44, proti 63, zdržalo sa 26. Konštatujem, že tento návrh sme neschválili.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 144, za 78, proti 21, zdržalo sa 45 poslancov. Konštatujem, že návrh bol schválený. Prosím teraz pána poslanca Mojša, aby uviedol hlasovanie v druhom čítaní o vládnom návrhu zákona o odpadoch, pardon, o odplatách a poskytovaní príspevku v civilnom letectve (tlač 1423). (Hlasovanie o vládnom návrhu zákona o odplatách a o poskytovaní príspevku v civilnom letectve a o zmene a doplnení niektorých zákonov , tlač 1423.)
Suja, Miroslav, poslanec NR SR (2021-09-22):
Ďakujem za slovo, pán predsedajúci. Pán poslanec Dostál, počuť z vašich úst, že sa tu porušujú pravidlá, je prinajmenšom smiešne. Ale u vás v SaS-ke je to normálne. Ja som vás nevidel, že by ste vystupoval, keď napríklad Alino doslova povedal, že Národná rada schválila niečo a on povie: „No a čo?“ A to ste schválili vy. Vtedy nedochádza k porušovaniu pravidiel? Váš kolega Alino, ako sa, už ani neviem, volá, Baránik: „No a čo? Schválila Národná rada.“ Ten právnik z taxíka, čo dokáže odsúdiť generálneho prokurátora, že ho nepresvedčil. Vtedy som nepočul. Keď Zemanová povedala, keď sme jej vytýkali, že neplníte programové vyhlásenie vlády, a ona povedala: „No a čo? Mali ste vyhrať voľby. Chcete pomáhať ľuďom, mali ste vyhrať voľby. Je mi jedno, že to je v programovom vyhlásení vlády.“ Ani vtedy som nepočul, že by ste sa, niekto tu stál proti porušovaniu pravidiel. Viete, je svetový precedens, to sa ešte nikde nestalo, aby v núdzovom stave sa zmenila ústava poslaneckým návrhom v skrátenom legislatívnom konaní! Vtedy som nepočul, že by ste vy vystúpil, že toto nie je v súlade s pravidlami. A vy ste tu koľkokrát kritizoval skrátené legislatívne konanie, pán poslanec Dostál? Takže toto vaše vystúpenie, to je aké farizejstvo? Vy máte amnéziu pamäte alebo ja neviem čo, lebo to, čo vy stvárate, to nemá svetovú obdobu. Tu dovediete poslancov, ktorí sú nakazení COVID-om, len aby ste znásilnili ústavu. V skrátenom legislatívnom konaní poslaneckým návrhom v núdzovom stave! Ukážte mi jedinú krajinu na svete, kde sa takéto niečo stalo! Nikde! A vy máte tú drzosť tu vystúpiť.
Laššáková, Jana, podpredsedníčka NR SR (2014-09-16):
Vyhlasujem rozpravu za skončenú. Pán minister, chcete zaujať stanovisko? (Reakcia navrhovateľa.) Nech sa páči.
P. Frešo, poslanec: (2007-05-10):
Pokiaľ dnes budú vysoké školy riadené orgánmi, ktorú budú priamo či nepriamo menované ministerstvom, tak tá politika sa znova vráti na vysoké školy. A hlavný dôvod alebo jeden z hlavných dôvodov, prečo študenti boli za tieto akademické slobody, bol aj ten, že chceli mať kvalitnú výučbu a nie výučbu poplatnú tomu, čo si kto, kedy vie vybaviť, ktorý vyučujúci. Čiže, chceli ovplyvňovať chod toho vyučovania samotného. A ja si myslím, že pokiaľ prídeme o tieto akademické slobody a študenti nebudú môcť samospravovať svoje vlastné vysoké školy, tak dôjdeme do stavu, kedy výučba začne klesať, pretože sa znova budú rodiť profesori alebo teda vyučujúci, ktorí nebudú spĺňať ani minimálne štandardy komunikácie so študentmi a títo to nebudú môcť ovplyvniť, resp. budú to môcť ovplyvniť len tým spôsobom, že sa obrátia na ministerstvo alebo na nejaké nadriadené orgány a tie to nezvládnu, s tým sme mali 40-ročnú skúsenosť a ja osobne som v tomto systéme tiež žil asi 2 roky na vysokých školách a viem o takýchto vyučujúcich, čiže upozorňujem, že to povedie aj k zníženiu kvality vyučovania. Ďakujem.
Matejička, Vladimír, poslanec NR SR (2016-09-12):
Ďakujem, pán predseda. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2015-02-03):
Prerušujem rokovanie o tomto bode programu. Pán minister, ďakujem, pani spravodajkyňa, tiež. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 7/2010 Z. z. o ochrane pred povodňami v znení zákona č. 180/2013 Z. z. a ktorým sa mení zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov . Vládny návrh zákona má parlamentnú tlač 1351. Návrh na jeho pridelenie na prerokovanie výborom je v rozhodnutí č.1372. Pán minister Žiga, nech sa páči, máte slovo, uveďte návrh zákona.
Sulík, Richard, predseda NR SR (2010-12-01):
Prosím, hlasujte teraz o skrátení lehoty pre tri pozmeňujúce návrhy. (Hlasovanie.) Prítomných 146 poslancov, hlasovalo 77 za, 12 boli proti, 57 sa zdržalo. Návrh na skrátenie lehoty bol schválený.
R. Rafaj, poslanec: (2007-02-02):
Kvantifikovane Slovensko si požičalo, čiže budeme musieť vrátiť od všetkých daňových poplatníkov 160 mil. korún na infokampaň práve o reforme dôchodkovej reformy. Denník SME zo 14. 2. 2004 uviedol, že viac ako 2,6 mld. korún sme si ďalej požičali na ďalšiu reformu práve takisto od Svetovej banky na reformu zdravotníctva. Zacitujem názor pani Miren Etxezarreta, odborníčky na dôchodkové systémy z barcelonskej vysokej školy Univerzitat Autonoma, ktorá sa práve  týmto problémom zaoberala. Tvrdí: „Hlavným cieľom privatizácie dôchodkového zabezpečenia je zabezpečenie pravidelného toku kapitálu na finančné trhy a ziskov pre finančný kapitál a príslušných finančných aktérov poisťovne, dôchodkové fondy, banky a investičné fondy na ekonomické náklady zainteresovaných krajín a na zvýšenie rizika a zníženie blahobytu európskych občanov sa podľa nej neberie ohľad.“ Ďakujem.
Jurinová, Erika, podpredsedníčka NR SR (2014-10-14):
Ďakujem pekne, pani poslankyňa. Na vaše vystúpenie budú reagovať traja páni poslanci, uzatváram možnosť prihlásiť sa s faktickou poznámkou. Nech sa páči, pán poslanec Mihál.
Géci, Milan, poslanec NR SR (2013-05-30):
Vážený pán podpredseda, ďakujem veľmi pekne za odpoveď. Otázku som položil aj preto, že už počas minulomesačných zasadnutí Rady ministrov ste opakovane zdôrazňovali, že tragédií i zbraní v Sýrii je dosť a že prioritou musia byť politické riešenia. Cením si, veľmi si cením váš postoj, len mi v tomto kontexte nejak nesedí, že Európska únia v minulom roku dostala Nobelovu cenu mieru a dnes demokraciu chce šíriť zbraňami, nie politickými prostriedkami. Ďakujem pekne, ďakujem pekne, pán podpredseda.
Paška, Pavol, predseda NR SR (2012-10-18):
Ďakujem pekne, pani poslankyňa. Nie sú faktické poznámky na vaše vystúpenie. Boli ste jediná prihlásená v rozprave, uzatváram rozpravu. Chcete, pán podpredseda vlády, sa vyjadriť k rozprave? (Reakcia navrhovateľa.) Nech sa páči.
Zemanová, Anna, poslankyňa NR SR (2016-10-26):
Ja len veľmi v krátkosti. Ďakujem pekne obom diskutujúcim a chcem len povedať toľko, že 14. októbra tohto roku sa konali po Slovensku v štyroch krajských mestách veľké pochody ľudí, ktorí prišli, aby podporili tieto návrhy, tento návrh zákona aj ten ďalší, ktorý budeme o chvíľočku o ňom diskutovať. Boli to stovky ľudí, ktorí aj zbierajú podpisy pod petíciu za nový zákon o ochrane zvierat. Takže naozaj toto nie je politická agenda. Je to agenda slušných cítiacich ľudí. Ďakujem.
Taraba, Tomáš, poslanec NR SR (2023-06-14):
Pán predseda parlamentu, naozaj vzniká otázka, že keď 21 miliónov treba poslať Sorosovej nadácii, aby prerozdeľovávala ďalej peniaze cirkvám, nevieme komu všetkému, akým charitatívnym organizáciám, tak, po prvé, to nie je ani dôstojné, prečo by to mala robiť Sorosova nadácia, prečo ste to potom nedali katolíckej charite alebo niekomu inému, prečo to má dostať Sorosova nadácia a prečo to má robiť spôsobom, aby sa obchádzali potom aj zákony o verejnom obstarávaní. Jednoducho tam sa poslalo 21 miliónov a teraz oni budú čo sa tváriť, že oni sú tí, ktorí suplujú štát, keď robia so štátnou kasou? Podľa mňa toto nie je normálne. Ja chápem, že pán, že už sa to dialo teda za pána Krajniaka, toto verejné obstarávanie alebo teda ten výber, ale toto je také zlyhanie štátu v priamom prenose, aké tu ešte nikdy nebolo. Tak teraz čo budeme, najmeme ďalšiu neziskovku, nejakú Sorosovu, ktorá bude prerozdeľovať dane? Ďalšia bude prerozdeľovať fondy do, do verejnoprávnej televízie? Proste úplne tí ľudia už budú len mať povinnosť platiť dane a potom všade nabehnú neziskové organizácie od Sorosa, ktoré budú ďalej prerozdeľovať peniaze, aby zadovažovali funkcie, funkcie v prospech štátu. A to, že to je nadviazané na to, čo urobil Ivan Šimko z KDH v Bruseli, že nehlasoval proti migračnému paktu, aby sa tu nahrnuli migranti, aby potom pod hrozbou nejakých pokút 10-, 20-tisíc eur sa sem poposielalo možno 10-tisíc migrantov, a dajte si krát 20-tisíc, čo je v tých dokumentoch, to máte 200 miliónov euro. A potom nás postavia pred stenu, že buď zaplatíte 200 miliónov, alebo ich prijmete. Toto je tá príprava na to, že vy ste poslali 21 miliónov Sorosovým nadáciám, ktoré sa budú tváriť, že tu ide niekoho integrovať. Prečo to nemá robiť štát? Tak potom treba otvorene sa postaviť pred ľudí a povedať, viete čo, drahí občania, vy ste len na to, aby ste platili dane, a my to budeme posielať všetko mimovládkam, ktoré sa budú starať o to, aby ten štát to nejak vykrýval cez mimovládky.
Bugár, Béla, podpredseda NR SR (2011-05-27):
Pán poslanec Rafaj.
Gibalová, Monika, poslankyňa NR SR (2013-11-26):
Ďakujem veľmi pekne, pani podpredsedníčka, za slovo. No, pán poslanec Novotný, vzácne nesúhlasím s vami. Po tomto vašom vystúpení a v tejto veci ja vnímam tento návrh ako ak nie protiústavný, minimálne necitlivý, nedomyslený, nesystémový, zakrývajúci neschopnosť zvládnuť problémy s rómskou komunitou, lebo taký je šitý práve na rómsku komunitu – a hovorme o tom otvorene –, tak máme poruke veľký bič. A mne pri prerokovaní tohto vráteného zákona chýba v poslaneckých laviciach pán splnomocnenec pre rómsku komunitu. Kde je pri takom vážnom prerokovávaní? Veď on odprezentoval tento návrh zákona ako pilier svojej rómskej reformy. Kde je tento pán poslanec?
B. Bugár, podpredseda NR SR: (2002-12-12):
(Hlasovanie.) Prítomných je 134 poslancov, za návrh 76, proti 19, zdržalo sa 38, nehlasoval 1. Konštatujem, že Národná rada zvolila Vladimíra Tvarošku za člena Správnej rady Sociálnej poisťovne. Posledný návrh.
Fecko, Martin, poslanec NR SR (2022-09-23):
Ďakujem pekne, pán predseda. Pán riaditeľ, kolegyne, kolegovia, Výročnú správu Slovenského pozemkového fondu za rok 2021 pridelil predseda Národnej rady rozhodnutím č. 1054 z 29. apríla 2022 výboru pre pôdohospodárstvo a životné prostredie s tým, že ako gestorský výbor Národná rada podá informáciu o výsledku prerokovania uvedeného materiálu vo výbore vrátane návrhu na uznesenie Národnej rady. Výbor pre pôdohospodárstvo a životné prostredie prerokoval predmetnú informáciu dňa 14. júna 2022 a uznesením č. 217 vzal uvedenú informáciu na vedomie a odporučil ju Národnej rade tiež vziať na vedomie. Výbor pre pôdohospodárstvo a životné prostredie uznesením č. 223 zo 14. júna 2022 schválil túto informáciu výboru a súčasne ma poveril predniesť na schôdzi Národnej rady túto informáciu výboru a predložiť návrh na uznesenie Národnej rady. Návrh uznesenia je súčasťou prerokovaného materiálu. Pán predseda, skončil som, prosím, otvorte rozpravu k tomuto bodu programu.
Laššáková, Jana, podpredsedníčka NR SR (2015-05-13):
Dobre, ďakujem pekne. Takže vás poprosím do zápisu uviesť, aj pán poslanec hlasoval pri zákone o sociálnom poistení za návrh. Takže poprosím pani predkladateľku poslankyňu Magdu Košútovú, aby zaujala miesto určené pre navrhovateľov, takisto aj spoločnú spravodajkyňu Ľubicu Roškovú, aby zaujala miesto určené pre spravodajcov. Dnes dopoludnia neukončil svoje vystúpenie do rozpravy písomne prihlásený poslanec Martin Fecko, ktorému teraz odovzdávam slovo. Nech sa páči, pán poslanec.
Hrnčiar, Andrej, podpredseda NR SR (2016-12-07):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nech sa páči.
Korčok, Ivan, minister zahraničných vecí a európskych záležitostí SR (2021-10-22):
Ďakujem, pán predsedajúci. Pani poslankyne, páni poslanci, vážený pán poslanec Borguľa, najprv fakty. Týmto prípadom sa zaoberáme. Zaoberáme sa ním presne v súlade s literou zákona, ktorá ukladá prešetriť takéto situácie. Nie je pravda, že vám neodpovedám. Môj... (Reakcia z pléna.) Prosím? Môžem dohovoriť? Budem vám odpovedať v zákonnej lehote, ale budem vám odpovedať vtedy, keď bude ukončený zákonný postup. A ten zákonný postup je taký, že to, voči čomu ste sa ohradil alebo kde ste ma žiadali o stanovisko, som postúpil na generálnu inšpekciu ministerstva vnútra. Tá ukončila svoje šetrenie a môj list, moja odpoveď je na ceste k vám. To je prvá vec. Druhá vec. Dôrazne sa ohradzujem voči obvineniu z vašej strany, že slovenská zahraničná služba nekonala dostatočne v prípade tejto slovenskej občianky. Opak je pravdou. Ak budete naliehať, ja zverejním celý tento prípad, ak s tým budete súhlasiť aj vy, aj dotknutá občianka, a myslím si, že to nebude radostný pohľad. A ešte taká drobnosť. Píšete mi listy, ale mohli ste si všimnúť aj to, že nie som Eduard Korčok, ale Ivan Korčok, čiže možno má vaša kancelária ešte pred (smiech v sále), pred, jak sa to povie, predvložené do počítača nejaké šablóny možno na predchádzajúceho, predpredpredchádzajúceho ministra zahra-ničných vecí. Takže, pán poslanec, je mi veľmi ľúto, že vytĺkate absolútne neadekvátnym spôsobom kapitál takýmto spôsobom. A po ďalšie. Je úplne perfídne, čo ste vložili do toho listu, ktorý ste mi napísali, lebo ste to ešte spojili s tragickou smrťou občana Jozefa Chovanca. A toto absolútne odmietam. Čiže ešte raz vám hovorím. Postupujeme presne v zmysle zákona. Moja odpoveď na ceste k vám, je na ceste k vám. Ja tu mám po minútach zaznamenané, čo sa dialo v inkriminovaný deň, a keď bude treba, aj to zverejním. Ale ešte raz hovorím, nebude to nič príjemné. Takže, prosím pekne, nerobte politiku z niečoho, čo absolútne nie je namieste. Ďakujem pekne. (Potlesk jedného poslanca.)
Laurenčík, Milan, podpredseda NR SR (2021-07-02):
Na faktické poznámky bude reagovať pán poslanec Filip Kuffa.
Dubéci, Martin, poslanec NR SR (2024-01-16):
Pán predsedajúci, ja len pre celé plénum by som sa chcel opýtať, že správne tomu rozumiem, že hlasovať budeme teda až zajtra o jedenástej o tých veciach, ktoré sa mali hlasovať teraz.
Paška, Pavol, predseda NR SR (2014-10-29):
(Hlasovanie.) 133 prítomných, 53 za, 74 proti, 3 sa zdržali, 3 nehlasovali. Návrh sme neschválili.
Danko, Andrej, predseda NR SR (2016-09-14):
Poprosím vás, opakovane sa deje v sále, nastavte nanovo čas pánovi poslancovi Lipšicovi. Verejne hovorím, ešte raz sa mi budete vyhrážať fyzicky a psychicky (reakcia z pléna) a vyhrážať sa mi spôsobom, ako teraz mi odkazujete ako predsedovi Národnej rady, že ma zničíte (reakcia z pléna) a že som špina (reakcia z pléna), ako to robíte opakovane, mám niekoľko svedkov, ako ste to robili včera, ako urážate rodinných príslušníkov poslancov, ako mi ukazujete na čelo a ako sa správate. Škoda, že tie médiá nemôžu byť otočené tak, ale ja už sa cítim ohrozený vaším urážaním. Poprosím vás, aby ste ma neurážal a nevyhrážal ste sa mi osobne. Poprosím, pán poslanec Daniel Lipšic.
V. Veteška, podpredseda NR SR: (2005-10-26):
K. Ondriaš, poslanec: Ďakujem, pán predsedajúci. Veľmi krátko, ja by som len chcel poďakovať pani poslankyni Tóthovej a pánovi poslancovi za vystúpenie a podporu. Ďakujem.
Blanár, Juraj, podpredseda NR SR (2022-05-25):
Tak, ďakujem veľmi pekne, pán spravodajca. Prerušujem rokovanie o tomto bode programu a budeme pokračovať ďalším, ktorým je druhé čítanie o vládnom návrhu zákona o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) . Tento zákon je pod parlamentnou tlačou 898, spoločná správa pod parlamentnou tlačou 898. Vítam pani ministerku kultúry Natáliu Milanovú a udeľujem jej slovo, aby tento návrh zákona v snemovni uviedla. Nech sa páči, pani ministerka. (Ruch v sále.) Poprosím, pokoj, páni poslanci, pani ministerka teraz vystupuje.
Rafaj, Rafael, poslanec NR SR (2011-03-31):
Ďakujem za učebnicové informácie, ktoré samozrejme ako poslanci máme, pán minister, ale ja som poukázal na skutočnosť, ktorá bola zverejnená predsedom strany Rómskej únie Františkom Tankom, že približne v strede marca zaznamenali už takéto aktivity, a teda bolo to verejné oznámenie. A mám za to, že polícia by mala priebežne vyhodnocovať možné protiprávne konania. A pýtal som sa skôr na nejaké metodické pokyny. Vy ste mi odpovedali príliš všeobecne, to, čo je v zákone a na čo sa vás ja ako poslanec nemusím pýtať, pretože vieme, že takýto negatívny spoločenský jav sa deje aj pri tzv. veľkých voľbách, kde dochádzalo ku kupovaniu predovšetkým rómskych hlasov. A mám za to, že bez ohľadu na to, či jeden člen vládnej koalície zastupuje maďarskú menšinu a bez ohľadu na to, že pán Tanko uviedol, že zdroje smerujú údajne k niektorým dvom stranám, ktoré samozrejme nemenoval. Ja neviem, o aké ide, ale predpokladám, že polícia a ďalšie príslušné orgány monitorujúce tento stav majú zabezpečiť samozrejme aj predchádzanie možných takýchto nezákonných konaní. Pretože ja už som interpeloval aj štatistický úrad, oni samozrejme metodicky konajú presne podľa zákona a ďalších noriem. Mňa špeciálne však zaujíma takáto miera ovplyvňovania a či budete na ňu dopredu pripravený, pretože upozorňujem na ňu dopredu. Ešte stále je približne šesť týždňov k danému aktu. Ďakujem pekne.
Laurenčík Milan, podpredseda NR SR (2021-06-18):
V pohode, preruším potom a budete pokračovať ďalej. Samozrejme, to som sa len pýtal.
Podmanický, Ján, poslanec NR SR (2023-11-28):
Pán poslanec, budem reagovať len na tú poslednú vec, ktorú ste spomínali. Ja si na rozdiel od vás myslím, že to, čo sa udialo v súvislosti so sudcom pánom Kubišom, svedčí skôr v prospech a ku cti ministra vnútra pána Eštoka, ktorý na rozdiel od mnohých vašich kolegov dokázal priznať svoju chybu a dokázal sa verejne ospravedlniť aj vysvetliť svoje slová. Ja si myslím, že to je práve znak určitej vyspelosti človeka, že niekedy v tom, v tej záplave slov, keď aj urobí chybu, keď pod váhou tých, tej vypätej situácie povie niečo, čo by radšej nepovedal, že dokáže s odstupom času, a ten odstup času bol veľmi krátky, dokáže povedať slovo prepáč, ospravedlňujem sa, na rozdiel napríklad od vášho pána predsedu, ktorý súdom dostal uloženú povinnosť ospravedlniť sa nášmu kolegovi Ľubošovi Blahovi a vysmial aj súdne rozhodnutie. Smial sa z toho, robil z toho zasa divadlo. Takže ja si myslím, že ste neuviedli celkom správny príklad, pretože práve na tomto príklade vidieť ten rozdiel úrovne súčasného ministra vnútra a mnohých predchádzajúcich predstaviteľov vlády.
Nemky, Martin, poslanec NR SR (2017-05-16):
Pán predsedajúci, dajte, prosím, hlasovať o návrhu ústavného zákona ako o celku, odporúčanie gestorského výboru je schváliť.
Blahová, Natália, poslankyňa NR SR (2017-04-06):
Pokúsim sa. Ja ďakujem. Pokúsim sa. „Mali sme mu hovoriť Tomčo. Sme sa v pravidlách museli naspamäť naučiť, aké má obľúbené jedlo, palacinky a praženicu s dvoma kúskami chleba. Nikto mi to neveril...“ (Výkriky v sále. Prerušenie vystúpenia predsedajúcim.)
Maďarič, Marek, minister kultúry SR (2014-12-11):
Ďakujem. Pekné od neho, že vás informoval, ale to ešte nevedel, že ja ho budem zastupovať, lebo ja nie som jeho alternát, takže dovoľte mi tiež krátky komentár. S podstatou otázky, pokiaľ ňou bolo poukázanie na to, že tých prostriedkov pre slovenské inštitúty v zahraničí je málo, súhlasím, ale tiež nepovažujem za úplne vhodné, porovnávať podporu jednej politiky s podporou druhej politiky. Ľudské práva sú dôležitou otázkou a ako vidíme, porušujú sa a nielen na východ od našich hraníc. Viackrát som rozprával na túto tému s pánom podpredsedom vlády a ministrom zahraničných vecí a uistil som ho o mojej podpore, pokiaľ by sa uchádzal o väčšie prostriedky zo štátneho rozpočtu pre slovenské inštitúty, budem to vehementne podporovať, pretože považujem kultúrnu diplomaciu za relatívne lacný a zároveň veľmi efektívny spôsob nielen prezentácie Slovenska v zahraničí, ale aj získavania priateľov v zahraničí. Takže myslím, že ani on sa tomuto nebránil, myslím teda v tom konštatovaní v tej jeho odpovedi, že tých prostriedkov nie je dostatočné množstvo. A ja tu osobne tiež budem vítať akúkoľvek podporu alebo tlak na to, aby išlo do prostredia slovenských inštitútov viac prostriedkov, prípadne aby sa ešte v niektorých ďalších strategických štátoch slovenský inštitút otvoril, napríklad v Londýne by som ho považoval za veľmi užitočný. To je všetko z mojej strany, pán poslanec, ďakujem.
Sulík, Richard, predseda NR SR (2011-06-30):
Ďakujem. Slovo má teraz spravodajca pán poslanec Solymos.
P. Hrušovský, predseda NR SR: (2005-12-15):
A. Hajduk, poslanec: Som veľmi rád, že ste to takto pochopili. Pán predseda, poprosím, aby sme hlasovali o tom, že Národná rada Slovenskej republiky berie na vedomie správu o vydaných opatreniach v súvislosti s aviárnou influenzou s tým, že, pochopiteľne, návrh uznesenia máte v laviciach.
Bugár, Béla, podpredseda NR SR (2017-02-02):
Ďalej v rozprave vystúpi pán poslanec Viskupič. Nech sa páči, máte slovo.
Danko, Andrej, predseda NR SR (2018-10-16):
Na vystúpenie pána poslanca 2 faktické. Uzatváram možnosť prihlásenia faktických. Pán poslanec Marosz.
Duchoň, Daniel, poslanec NR SR (2015-06-30):
Ďakujem pekne. Pán kolega, ten prejav si celý poňal a uchopil hodne politicky, a by som povedal, až neúprimne demagogicky, pretože si povedal napríklad vetu, že vláda nenapomáha tomu, aby sa zlepšilo podnikateľské prostredie, čo určite nie je pravda, pretože ak vláda začala masívne bojovať proti daňovým únikom, proti proste podvodníkom, tak absolútne nemožno povedať, že nenapomáha, aby sa zlepšilo podnikateľské prostredie, pretože opak je pravdou. Jednoducho vláda chce, aby tí, ktorí pristupujú nepoctivo k plateniu daní, jednoducho boli potrestaní, aby sa očistilo podnikateľské prostredie, aby sa prijala všeobecne kultúra, ktorá je bežná v rozvinutých západných krajinách, že každý má povinnosť platiť dane. A jednoducho toto je povinnosť, ktorá je nespochybniteľná a ktorú si každý má plniť. Takže z tohto pohľadu je to absolútne zavádzajúce tvrdenie. Plus ďalšie zákony, ktoré boli prijímané proti tomu, aby tu unikali peniaze do daňových rajov, aby sa tu robili fenomény ako transferové ocenenia, aby sa proste odsávali materské spoločnosti dcérskymi, ktoré sídla v daňových rajoch, aby sa napríklad odpisoval majetok podľa toho, akú má reálnu životnosť a tak ďalej a tak ďalej. Zaviedlo sa tu obmedzenie nakladania s hotovosťou a podobné veci. Takisto sa, čo sa týka, veľa spomínaných a kontroverzných vašich vyjadrení, čo sa týka odvodov, tu takisto boli, by som povedal, deformity, ktoré bolo potrebné odstrániť. Takže všetky tieto opatrenia – a prijímajú sa ďalšie – smerujú k tomu, aby sa jednoducho napravilo a tým pádom zlepšilo podnikateľské prostredie, aby sa stalo štandardným podnikateľským prostredím bežným typu západných rozvinutých... (Prerušenie vystúpenia časomerom.)
P. Paška, predseda NR SR: (2006-10-17):
Budeme  hlasovať o pridelení návrhu výborom, určení gestorského výboru, ako aj určení lehôt výborom na jeho prerokovanie v druhom čítaní. Prezentujeme sa a hlasujeme. (Hlasovanie.) Prítomných 142, za boli všetci. Konštatujem, že Národná rada pridelila tento návrh zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Teraz prosím určeného spoločného spravodajcu z výboru pre obranu a bezpečnosť pána poslanca Vladimíra Palka, aby uviedol návrh uznesenia k návrhu na vyslovenie súhlasu Národnej rady Slovenskej republiky s uzavretím Dohovoru Rady Európy o predchádzaní terorizmu Slovenskou republikou . Je to tlač 59.
Galko, Ľubomír, poslanec NR SR (2017-12-06):
Ďakujem pekne. Pán poslanec Číž, vy ste v súvislosti s Robertom Ficom povedali, že jeho meno sa objavilo v spojení s nejakými európskymi inštitúciami. No ja si myslím, že trošku predbiehate, lebo meno Roberta Fica, a teda, samozrejme, aj pána Roberta Kaliňáka sa v súvislosti s európskymi inštitúciami môže objaviť jedine v súvislosti s funkciou a úradom európskeho prokurátora. Ako iste viete, to je úrad, ktorý by mal stíhať tie najhrubšie a najväčšie daňové podvody, a títo dvaja páni sú ako vyšití pre tento úrad. To je prvá poznámka. Druhá poznámka. Vy vyzývate ku nejakej konštruktívnej diskusii, ale vy sám ste počas toho svojho vystúpenia k tým vážnym pochybeniam a prešľapom ministra vnútra nepovedali ani slovo, tak potom neviem, o akej konštruktívnej diskusii hovoríte. Viete, a po tom, čo tu vaši kolegovia a hlavne premiér Robert Fico a Robert Kaliňák, jeden ako obyvateľ Bašternákovho bytu a druhý ako jeho čulý obchodný partner, po tom v suteréne, ktorý tu predviedli počas tých 13 hodín odvolávania, je nejaké volanie po konštruktívnej diskusii z vašej strany, pán Číž, mimoriadne farizejské. Mimoriadne farizejské. Vy hovoríte o nejakých riešenia, ktoré treba robiť, tak ja vám poviem to riešenie. To jediné riešenie, ktoré treba urobiť a ktoré nám pomôže, treba poslať Roberta Kaliňáka na politické smetisko, do horúcich pekiel, kam už dávno patrí. Urobte to za malú chvíľu, odvolajte ho spolu s nami a môžeme sa vrátiť potom ku konštruktívnych riešeniam. Ďakujem pekne.
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 135 poslancov, za 48, proti 72, zdržalo sa 15. Uvedený návrh pána poslanca Blanára sme neschválili.
Bugár, Béla, podpredseda NR SR (2019-12-05):
Prezentujme sa a hlasujme. (Hlasovanie.) Prítomných 119 poslancov, za 72, proti 15, zdržalo sa 29, 3 nehlasovali. Návrh sme schválili. Ďalej.